MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 248
Consiliul Local al Municipiului Craiova întrunit în şedinţa ordinară din data de 30.04.2009; 

Având în vedere raportul nr. 51061/2009 întocmit de Direcţia Servicii Publice prin care se propune aprobarea modificării Contractului de asociere nr.17/2002 încheiat între Consiliului Local al Municipiului Craiova şi S.C. ECO SUD S.R.L. şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;
În temeiul art. 11, art. 36 alin. 2 lit. e si alin. 7 lit. c, coroborate cu prevederile art. 45 alin. 1 şi art.61, alin.2 din Legea nr. 215/2001, republicată, privind administraţia publică locală;
    HOTĂRĂŞTE:
Art.1.  Se aprobă modificarea Contractului de asociere nr.17/2002, după cum urmează:

· la Cap. II – Dispoziţii generale alin.2, art. 5, art.41, alin. 2 se modifică suprafaţa prin diminuare de la 49,38ha la 44,38 ha.
· art. 17 se completează cu un nou alineat (2), care va avea următorul conţinut:

„În momentul punerii în funcţiune a staţiei de sortare şi a staţiei de compost realizate la Depozitul Ecologic Mofleni şi finanţate prin Programul „Sistem de Management Integrat al  Deşeurilor în judeţul Dolj”, dar nu mai târziu de anul 2012, în cazul în care aceste staţii de sortare, respectiv de compost , nu vor fi operate de către S.C. ECO SUD S.R.L., părţile hotărăsc majorarea tarifului prevăzut la art. 13 din Contract, astfel cum a fost modificat prin actele adiţionale ulterioare, proporţional cu majorarea tarifului de salubrizare plătit de cetăţenii municipiului Craiova, cu respectarea legislaţiei în vigoare privind stabilirea, modificarea şi ajustarea tarifelor specifice activităţilor de salubrizare.”

Art.2.  Se împuterniceşte Primarul Municipiului Craiova să semneze actul adiţional de modificare a Contractului de asociere nr. 17/2002
Art.3. Pe data prezentei hotărâri se modifică în mod corespunzător Hotărârea Consiliului Local al Municipiului Craiova  nr. 120/2002.

Art.4. Primarul municipiului Craiova prin aparatul de specialitate: Serviciul Administraţie Publică Locală, Direcţia Servicii Publice, Direcţia Economico-Financiară şi S.C. ECO SUD S.R.L. vor aduce la îndeplinire prevederile prezentei hotărâri.

